14 T. G. J. JUYNBOLL 



iuaudiverit. Tanta enim haec olim fuit, quanta in nulla alia Gente exstitit 

 umquam. Quae enim Gens majore cum fervore Literas coluit! quae Lin- 

 gua, ne Graeca quidem olim, et vix Gallica hodie, per tarn latam Orbis 

 terrarum partem talem nacta est principatum, qualem Arabica! His si 

 multa addis secula, quibus hae Literae florebant, et varias cogitas ac 

 diversas Disciplinas, de quibus Moslimi Arabice exposuerunt, causa pro- 

 fecto cuique manifesta est, cur Arabicarum Literarum ambitus vere dicatur 

 immensus. 



In variis his Disciplinis Geographia , quam dixi, non ultimum locum 

 obtinet. Magnis quidem multisque defectibus Arabici non minus, quam 

 Graeci et Romani Geographi laborant, permulta ideo Recentiores summo 

 cum jure in illis graviter reprehendunt , fabulasque aniles saepius recur- 

 rentes merito perstringunt et derident, at nihilominus hi Libri pretiosissi- 

 mis Arabum monumentis sine dubio annumerandi sunt. His enim ea 

 continentur, quae Moslimi in variis dissitisque Orbis terrarum partibus 

 ipsi observarunt , quibus Geographia tanta , quanta nulla alia ab iis exculta 

 Disciplina, incrementa accepit. Nonne armis ii in regiones ante prorsus 

 ignotas penetrarunt? et quas vi non subigebant, ad has ipsorum Beligio , 

 ab innumeris populis recepta , aditum iis aperuit. Et ubi nee bellum , nee 

 Religio viam ipsis muniebant , mercatarae studium eos deduxit , quae causa 

 fuit , ut in remotiores terras pervenirent , quin in portibus Sinensium , postea 

 iterum clausis, nostraque demum aetate rursus apertis, seculo 9 et 10 

 emporia jam haberent. In primis vero Geographiae amplificandae profuit 

 praeceptum Qoranicum , quo peregrinatio Meccana semel saltern suscipienda 

 cuivis germano Moslimo praecipiebatur. Sic homines innunierabiles ex 

 variis gentibus dissitisque regionibus ad longinqua itinera suscipienda exci- 

 tabantur, nee pauci, ubi ex extreme Oriente vel Occidente in urbem 

 sacram pcrvenerant , ad alias remotiores terras porro adeundas, sive lucrandi, 

 sive Literarum studio ducti, denuo impellebantur. Vix dici potest, Audi- 

 tores ! quantum haec itinera contulerint ad diversissimos populos arctiore 

 vinculo jungendos, ad singulas Disciplinas excolendas, praesertim vero ad 

 terrarum notitiam in dies aniplificandam 39 ). 



